3α. ΠΡΟΕΔΡΙΚΟΝ ΔΙΑΤΑΓΜΑ της 7/17 Σεπτ. 1932 (ΦΕΚ Α΄ 329) Περί κανονισμού Επιτροπής Ναρκωτικών. Εχοντες υπ’ όψιν το άρθρ. 3 του Νόμ. 5539 «περί Μονοπωλίου των ναρκωτικών φαρμάκων και του ελέγχου αυτών» και την υπ αριθ. 479 ε.ε. γνωμάτευσιν του Συμβουλίου της Επικρατείας, πρότασει του επί της Υγιεινής Υπουργού, αποφασίζομεν και διατάσσομεν. Άρθρ.1.-Τα καθήκοντα της Επιτροπής των ναρκωτικών ορίζονται κατωτέρω: Α)Γνωμοδοτεί: α)Επί των ουσιών ας θεωρεί ως ηδονιστικάς και εισηγείται την υπαγωγήν τούτων μεταξύ των εν αρθρ. 1 του Νομ. 5539 ναρκωτικών. β)Επί της χορηγήσεως ή μη αδείας λειτουργίας εργοστασίων κατεργασίας των εν αρθρ. 1 του Νομ. 5539 ουσιών δι’ εκθέσεως αιτιολογικής. γ)Της χορηγητέας ποσότητος ναρκωτικών εις τους φαρμακοποιούς, ιατρούς και Διευθυντάς Νοσοκομείων και Κλινικών. δ)Επί της τιμής των παρά του Μονοπωλίου του Κράτους πωλουμένων ναρκωτικών. ε)Επί παντός ζητήματος σχετικού προς τα ναρκωτικά όπερ ήθελε τεθή αυτώ υπο του Υπουργείου της Υγιεινής. Β)Υπολογίζει τας δι’ έκαστον επόμενον έτος αναλογούσας και τας ανάγκας του Κράτους ποσότητας ναρκωτικών και υποβάλλει τω Υπουργείω σχετικήν έκθεσιν μέχρι της 1 Δεκεμβρίου εκάστου έτους ανυπερθέσεως. Άρθρ.2.-Καθήκοντα εισηγητού παρά τη Επιτροπή των ναρκωτικών τελεί ο παρ’ αυτή Γενικός Επιθεωρητής των φαρμακείων. Ειδικώτερον ο Γενικός Επιθεωρητής των φαρμακείων παρακολουθεί την κίνησιν των ναρκωτικών εις τα φαρμακεία, κλινικάς κλπ. ασκεί τον έλεγχον χορηγήσεως και καταναλώσεως των ναρκωτικών εν συγκρίσει προς τα εν τη αποθήκη και τω Υπουργείω τηρούμενα βιβλία και συντάσσει ετησίαν έκθεσιν της κινήσεως των ναρκωτικών, την οποίαν υποβάλλει προς έγκρισιν μέχρι της 1ης Φεβρουαρίου εκάστου έτους εις την Επιτροπήν των ναρκωτικών. Κωλυομένου του Γενικού Επιθεωρητού των Φαρμακείων ο επιτόπιος εις τα Φαρμακεία, κλινικάς κλπ. έλεγχος της κινήσεως των ναρκωτικών ανατίθεται εις τους οικείους Νομιάτρους. Άρθρ.3.-Η Επιτροπή καλείται εις συνεδρίασιν δια του Προέδρου αυτής. Συνέρχεται τακτικώς μεν άπαξ του μηνός εκτάκτως δε εις επειγούσας ανάγκας, οσάκις καλείται υπό του Προέδρου. Η Επιτροπή ευρίσκεται εν απαρτία παρόντων πέντε μελών, αι δε αποφάσεις λαμβάνονται δια πλειοψηφίας των παρόντων. Αλληλογραφεί δε μετά του Υπουργείου δια του Προέδρου αυτής. Άρθρ.4.-Ως γραμματεύς της Επιτροπής ορίζεται δι’ αποφάσεως του Υπουργού Υγιεινής εις των Γραμματέων ή Εισηγητών του Υπουργείου Υγιεινής. Άρθρ.5.Τα καθήκοντα του Γραμματέως ορίζονται ως κάτωθι: α)Συντάσσει την ημερησίαν διάταξιν των Συνεδριάσεων της Επιτροπής των ναρκωτικών, τα πρακτικά εκάστης συνεδρίας, ως και παν έγγραφον αφορών γνωμάτευσιν, εισήγησιν ή πρότασιν ταύτης και επιμελείται της διεκπεραιώσεως πάσης αλληλογραφίας της Επιτροπής των ναρκωτικών, και β)Τηρεί το βιβλίον των πρακτικών, βιβλίον πρωτοκόλλου εν ω καταχωρεί τα εισερχόμενα και εξερχόμενα έγγραφα της Επιτροπής ναρκωτικών και το Αρχείον ταύτης. Άρθρ.6.-Ως αμοιβή των μελών της Επιτροπής ορίζεται δραχ. 200 κατά συνεδρίασιν. Η αμοιβή του Γραμματέως εις δραχ. 800 μηνιαίως. Είς τον αυτόν επί της Υγιεινής Υπουργόν ανατίθεμεν την δημοσίευσιν και εκτέλεσιν του παρόντος, ούτινος ή ισχύς άρχεται από της εις την Εφημερίδα της Κυβερνήσεως δημοσίευσιν. 